Z A P I S N I K
11. sjednice Vijeća Mjesnog odbora Staro Trnje
4. travnja 2022.
u prostorijama Mjesnog odbora Staro Trnje, Trnjanska cesta 128, Zagreb,
s početkom u 19,00 sati



NAZOČNI ČLANOVI VIJEĆA: Jadranka Hübler, Ivan Bobinac, Mladen Božić, Sanja Horvatin, Saša Križančić, Vatroslav Miloš, Luka Planinić. 

OSTALI NAZOČNI: Valentina Pavlović Vinogradac, Gradski ured za mjesnu samoupravu, civilnu zaštitu i sigurnost

Sjednicom predsjedava Jadranka Hübler, dr.med., predsjednica Vijeća.

Zapisnik vodi: Valentina Pavlović Vinogradac, mag.soc., viša stručna suradnica za rad tijela mjesne samouprave, Gradski ured za mjesnu samoupravu, civilnu zaštitu i sigurnost

Predsjednica konstatira da su nazočni svi članovi Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora Staro Trnje.

Bez rasprave, jednoglasno, Vijeće prihvaća tekst Zapisnika 10. sjednice Vijeća, održane 14. ožujka 2022., bez izmjena. 

Predsjednica predlaže promjenu dnevnog reda 10. sjednice predviđenog Pozivom, na način da se točka

4. Prijedlog zaključka o požurnici požurnice za promjenom lokacije vatrogasnih stupića u Novskoj ulici kod k.br 30,

makne s dnevnog reda. Vijeće jednoglasno prihvaća prijedlog te izlašava


D N E V N I   R E D

1. Prijedlog zaključka o odobravanju povremenog korištenja prostora mjesne samouprave,
2. Zahtjev za organiziranim odvozom tzv. zelenog otpada,
3. Prijedlog zaključka o uvođenju naplate parkiranja u Novskoj ulici na uređenom parkiralištu,
4. Prijedlog zaključka o požurnici požurnice za očitovanje o izgradnji na javnoj površini Drinska ulica 23A, k.č. 3138,

5. Pitanja i prijedlozi.


Ad 1. Prijedlog zaključka o odobravanju povremenog korištenja prostora mjesne samouprave,

Predsjednica usmeno obrazlaže i iznosi prijedlog Zaključka, te daje materijale Vijeću na uvid. 

U raspravi sudjeluju: Jadranka Hübler, Ivan Bobinac, Mladen Božić, Sanja Horvatin, Saša Križančić, Vatroslav Miloš, Luka Planinić

Vijeće jednoglasno donosi 

ZAKLJUČAK
o povremenom korištenju prostora u objektu
mjesne samouprave Mjesnog odbora Staro Trnje, 
Zagreb, Trnjanska cesta 128


1. Svim podnositeljima Zahtjeva za povremeno korištenje prostora mjesne samouprave od rednog broja 1. do 13., odobrava se korištenje prostora na vremensko razdoblje od jedne godine i to od 1. travnja 2022. do 31. ožujka 2023. prema rasporedu koji je sastavni dio ovog Zaključka:

1. Matica umirovljenika Trnje - Zagreb
2. Udruga veterana 148. brigade HV „Trnje - 91“                                                                                           3. Bandić Milan 365 – stranka rada i solidarnosti                                                                                     
4. Gerontološki centar Trnje
5. Parajedriličarski klub „Zagreb“
6. Braniteljska zadruga Staro Trnje
7. Sportsko rekreacijski centar Staro Trnje
8. Domovinski pokret
9. Hrvatska demokratska zajednica – TO Staro Trnje
10. Hrvatska zajednica za Down sindrom
11. Socijaldemokratska partija – MO Staro Trnje
12. MOST nezavisnih lista
13. Zagreb je naš! 

1. Sljedećim podnositeljima Zahtjeva za povremeno korištenje prostora mjesne samouprave ne odobrava se termin za povremeno korištenje prostora, budući da se radi o strankama koje nemaju predstavnike u Vijeću Mjesnog odbora Staro Trnje, Vijeću Gradske četvrti Trnje niti u Gradskoj skupštini Grada Zagreba:

- Živi zid
- Hrvatska stranka umirovljenika

1. Rezervira se određeni broj termina namijenjen isključivo jednokratnom korištenju ("drop-in" termini), te za potrebe kulture, edukacije i rekreacije, prema rasporedu koji je sastavni dio ovog Zaključka

1. Ovaj se Zaključak upućuje Gradskom uredu za mjesnu samoupravu, civilnu zaštitu i sigurnost, Ulica grada Vukovara 56a, na daljnje postupanje.


Ad 2. Zahtjev za organiziranim odvozom tzv. zelenog otpada

Predsjednica usmeno obrazlaže i iznosi prijedlog Zaključka.

U raspravi sudjeluju: Jadranka Hübler, Vatroslav Miloš, Mladen Božić i Saša Križančić

Vijeće jednoglasno donosi 

ZAKLJUČAK
o Zahtjevu za redovitim odvozom zelenog otpada

1. Vijeće Mjesnog odbora Staro Trnje traži redoviti odvoz zelenog otpada četiri puta godišnje.

1. Vijeće traži organizirani odvoz s obzirom da područje Starog Trnja većinom čine obiteljske kuće s pripadajućim dvorištima, te postoji potreba za redovitim odvozom zelenog otpada (grane, trava, stabljike, zemlja itd.).

1. Vijeće predlaže odvoz zelenog otpada kojeg građani mogu odložiti kod zelenih otoka u četiri godišnja termina: dva puta u proljetnim mjesecima (ožujak, travanj) te dva puta u jesenskim mjesecima (rujan, listopad).

1. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a





Ad 3. Prijedlog zaključka o uvođenju naplate parkiranja u Novskoj ulici na uređenom parkiralištu

Predsjednica usmeno obrazlaže i iznosi prijedlog Zaključka.

U raspravi sudjeluju: Jadranka Hübler, Ivan Bobinac, Mladen Božić, Sanja Horvatin, Saša Križančić, Vatroslav Miloš, Luka Planinić.

Vijeće jednoglasno donosi

ZAKLJUČAK
o prijedlogu uvođenja naplate parkiranja na području Gradske četvrti Trnje u Novskoj ulici

1. Vijeće Mjesnog odbora Staro Trnje razmotrilo je očitovanje Podružnice ZagrebParkinga, KLASA: ZGH-62-21-457, URBROJ: 07-02-21-27, od 30. prosinca 2021. godine u kojem stoji kako je u Novskoj ulici utvrđeno 145 parkirališnih mjesta koja se nalaze sa zapadne i istočne strane.

2. Vijeće Mjesnog odbora podržava prijedlog ZagrebParkinga u dijelu u kojem stoji da se na uređenim parkiralištima u Novskoj ulici (sa zapadne strane ispred k.br. 2,4, 30, 32, 34, 36 te sa istočne strane ispred k.br.12 i 14 i uz dječje igralište) uvrste u Pravilnik o korištenju javnih parkirališta i javnih garaža i to u II zonu parkiranja kako je u dopisu i predloženo.


3. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a



Ad 4. Prijedlog zaključka o požurnici požurnice za očitovanje o izgradnji na javnoj površini Drinska ulica 23A, k.č. 3138

Predsjednica usmeno obrazlaže i iznosi prijedlog Zaključka.

Pod ovom točkom nije bilo rasprave.

Vijeće jednoglasno donosi

ZAKLJUČAK
o požurnici za očitovanje o izgradnji na javnoj površini Drinska ulica 23A, k.č. 3138

1. Vijeće Mjesnog odbora Staro Trnje Trnje traži slanje požurnice za očitovanje o izgradnji na javnoj površini Drinska ulica 23A, k.č. 3138.

2. Ovaj zaključak se upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a



Ad 5. Pitanja i prijedlozi.

Vijećnici su istaknuli potrebu za promjenom prave u prostorijama mjesnog odbora Staro Trnje zbog mogućih zlouporaba. 
Kao termin sljedeće sjednice odabran je ponedjeljak, 2. svibnja 2022. u 19,00 sati.
Sjednica je završila u 20:18 sati.


KLASA: 026-02/21-002/730
URBROJ: 251-13-11-17-22-4
Zagreb, 4. travnja 2022.



Zapisnik sastavila:

Valentina Pavlović Vinogradac, mag.soc.,v.r.

							     



                   Predsjednica
                                                                                                         Vijeća Mjesnog odbora
                                                                                                                  Staro Trnje
[bookmark: _GoBack]         Jadranka Hübler, dr.med.,v.r.


				 

 


